Daisuke Inoue

I Daisuke Inoue (míbayit 10 ya ing Mayo 1940) métung yang Hapon a negocianting kilálang díli antimóng ménimbéntu king maquinang karaoke. Mosicus ya aniang kayanakan na i Inoue, a títigtig para karéng negocianting bísang magcanta karéng bar, at inimbéntu né ing maquina bá lang makápagcantang alang live a títigtig. É ya kínanguang patent para kaníti, aniá é ya derechung ménákitan kaníti, óneng mégóbra ya pa múrin king industriang minusbung manibat kaya, kayábé né ing pámag-patent pesticida para karéng maquinang karaoke. Pinílí né ning Time a "Most Influential Asians of the Century" aniang 1999. Tínanggap yang Ig Nobel Peace Prize aniang 2004, at aniang 2005, míka peliculang tungkul king kayang talambié, ing Karaoke.